เซี่ยงไฮ้คอมโพสิตปิดบวก 2.23 จุด นลท.เมินมูดี้ส์หั่นเครดิตจีน
เซี่ยงไฮ้คอมโพสิตปิดบวก 2.23 จุด นลท.เมินมูดี้ส์หั่นเครดิตจีน
26 พ.ค. 2560

ดัชนีเซี่ยงไฮ้คอมโพสิตตลาดหุ้นจีนปิดบวกในวันนี้ โดยดัชนีเซี่ยงไฮ้คอมโพสิตปิดบวก 2.23 จุด หรือ +0.07% แตะที่ 3,110.06 จุด เนื่องจากนักลงทุนลดการให้ความสำคัญกับข่าวมูดี้ส์ อินเวสเตอร์ เซอร์วิส ปรับลดอันดับความน่าเชื่อถือของจีน
มูดี้ส์ อินเวสเตอร์ส เซอร์วิส ประกาศปรับลดอันดับความน่าเชื่อถือระยะยาวสกุลเงินหยวนและสกุลเงินต่างประเทศลง 1 ขั้น สู่ระดับ A1 จากระดับ Aa3 โดยมูดี้ส์ระบุว่า ความแข็งแกร่งด้านการเงินของจีนมีแนวโน้มลดน้อยลงในอีกไม่กี่ปีข้างหน้านี้ และคาดว่าหนี้สินของรัฐบาลจีนจะพุ่งขึ้นแตะระดับ 40% ของจีดีพีภายในปี 2561
อย่างไรก็ตาม ผู้เชี่ยวชาญของจีนได้ออกมาคัดค้านการหั่นเครดิตของมูดี้ส์ในครั้งนี้ โดยระบุว่าการที่มูดี้ส์ประกาศลดอันดับความน่าเชื่อถือระยะยาวของสกุลเงินหยวนลง แต่กลับปรับเปลี่ยนแนวโน้มความน่าเชื่อถือจาก “เชิงลบ” (negative) มาเป็น “มีเสถียรภาพ” (stable) นั้น ถือเป็นการวินิจฉัยที่ผิดพลาดอย่างชัดเจน
 